OpenLLM-France/wikimedia huggingface dataset:
# Corb marí del Japó

El corb marí del Japó (Phalacrocorax capillatus) és un ocell marí de la família dels falacrocoràcids (Phalacrocoracidae) que habita costes rocoses de Primórie, illes Kurils, Corea, nord-est de la Xina i Japó.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Termcat
# Corb marí de les Bounty

El corb marí de les Bounty (Leucocarbo ranfurlyi) és un ocell marí de la família dels falacrocoràcids (Phalacrocoracidae) que habita penya-segats de les illes Bounty.
# Malé Kozmálovce

Malé Kozmálovce és un poble i municipi d'Eslovàquia que es troba a la regió de Nitra, al sud-oest del país. El 2011 tenia 391 habitants.

## Història

La primera menció escrita de la vila es remunta al 1332.

## Referències

* ↑ «Resident Population by sex and age, by municipalities, 2011 Census» (en anglès). Oficina d'Estadística d'Eslovàquia. [Consulta: 25 desembre 2021].
* ↑ «O obci» (en eslovac). Obec Malé Kozmálovce. [Consulta: 25 desembre 2021].
# Muntanyes Hansemann

Les Muntanyes Hansemann, en alemany: Hansemann-Berge i en anglès Hansemann Mountains és una serralada de muntanyes de Papua Nova Guinea. Van rebre el seu nom per Adolph von Hansemann.
Estan situades prop de la localitat de Madang, a les coordenades 5° 13′ 0″ S i 145° 48′ 0″ E

## Referències

* ↑ Finsch, Otto. Samoafahrten. Reisen im Kaiser Wilhelms-Land und Englisch-Neu-Guinea in den Jahren 1884 u. 1885 an Bord des Deutschen Dampfers "Samoa". Ferdinand Hirt & Sohn, Leipzig, 1888, p. 100 [Consulta: 26 maig 2013].
# Lachapelle-en-Blaisy

Lachapelle-en-Blaisy és un municipi francès situat al departament de l'Alt Marne i a la regió del Gran Est. L'any 2007 tenia 79 habitants.

## Demografia
### Població

El 2007 la població de fet de Lachapelle-en-Blaisy era de 79 persones. Hi havia 36 famílies de les quals 16 eren unipersonals (12 homes vivint sols i 4 dones vivint soles), 12 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 58 habitatges, 38 eren l'habitatge principal de la família, 10 eren segones residències i 10 estaven desocupats. Tots els 58 habitatges eren cases. Dels 38 habitatges principals, 33 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 1 tenia dues cambres, 6 en tenien tres, 7 en tenien quatre i 24 en tenien cinc o més. 27 habitatges disposaven pel capbaix d'una plaça de pàrquing. A 22 habitatges hi havia un automòbil i a 12 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Lachapelle-en-Blaisy el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 4 | 70 a 74 | 0 |
| 0 | 65 a 69 | 4 |
| 4 | 60 a 64 | 0 |
| 8 | 55 a 59 | 8 |
| 0 | 50 a 54 | 4 |
| 8 | 45 a 49 | 12 |
| 0 | 40 a 44 | 0 |
| 0 | 35 a 39 | 0 |
| 4 | 30 a 34 | 4 |
| 4 | 25 a 29 | 0 |
| 8 | 20 a 24 | 8 |
| 4 | 15 a 19 | 0 |
| 0 | 10 a 14 | 0 |
| 4 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 49 persones, 36 eren actives i 13 eren inactives. De les 36 persones actives 35 estaven ocupades (19 homes i 16 dones) i 1 aturada (1 dona i 1 dona). De les 13 persones inactives 8 estaven jubilades, 2 estaven estudiant i 3 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de comerç i reparació d'automòbils i 1 d'una empresa classificada com a «altres activitats de serveis».
L'any 2000 a Lachapelle-en-Blaisy hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Lachapelle-en-Blaisy a l'INSEE.
* Évolution et structure de la population Fitxa amb el detall de dades de Lachapelle-en-Blaisy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Kolbinka

Kolbinka és el nom dels següents llocs:

## Poblacions

* Kolbinka (óblast de Penza)
* Kolbinka (óblast de Tomsk)
* Kolbinka (óblast de Vorónej)

## Rius

* Kolbinka (afluent del Kubidat)
* Kolbinka (afluent del Lomovatka)
* Kolbinka (afluent del Pàiduguina)
# Wilma Maria de Faria

Wilma Maria de Faria (Mossoró, estat de Rio Grande do Norte, Brasil, 17 de febrer de 1945 – Natal, 15 de juny de 2017) fou una mestra i política afiliada al PSB (Partit Socialista de Brasil). Va ésser escollida el 1983 com a diputada federal a l'Assemblea Constituent i també va ser batllessa de Natal (Rio Grande do Norte) des del 1988 fins al 1992. Va tornar a ésser escollida batllessa el 1996 després d'enfrontar-se al seu successor (que ella mateixa havia proposat). Hi va ser reelegida l'any 2000. El 1994 es va presentar a governadora de Rio Grande do Norte i fou derrotada per Vivaldo Costa, essent l'any 2003 quan va poder ser-ne escollida governadora. A les eleccions del 2006 va aconseguir la reelecció com a governadora vencent, a la segona volta, a Garibaldi Alves Filho.

## Referències

* ↑ Ex-governadora do RN, Wilma de Faria morre em Natal G1 Globo.com (portuguès)
* ↑ Biografia política i acadèmica de Wilma Maria de Faria Arxivat 2007-07-02 a Wayback Machine.
# Pedro Petrone

Pedro Petrone (Montevideo, 11 de maig de 1905 - Montevideo, 13 de desembre de 1964) fou un futbolista uruguaià que va competir durant les dècades de 1920 i 1930.
Conegut com el artillero, Petrone fou un davanter golejador. Defensà els colors de Nacional, on guanyà dues lligues uruguaianes (1924, 1934) i a Itàlia els de l'ACF Fiorentina, on marcà 37 gols en 44 partits, essent màxim golejador de la lliga la temporada 1931-32.
Amb la selecció de l'Uruguai disputà 29 partits i marcà 24 gols. Va participar en els Jocs Olímpics d'Estiu de 1924 realitzats a París (França), on aconseguí guanyar la medalla d'or en la competició masculina de futbol, i posteriorment aconseguí revalidar el seu títol olímpic en els Jocs Olímpics d'Estiu de 1928 realitzats a Amsterdam (Països Baixos). Així mateix guanyà un campionat del món (1930) i dues Copes Amèrica.

## Palmarès

* Copa del Món: 1
** 1930
* Jocs Olímpics: 2
** 1924, 1928
* Copa Amèrica: 2
** 1923, 1924
* Campionat uruguaià de futbol: 2
** Nacional: 1924, 1933

### Individual

* Capocannoniere: 1
** 1931/32

## Referències

* 1 2 (castellà) Perucho. AA.VV., El Libro de Oro de Nacional, 1981
* ↑ «Petro Petrone - Goals in International Matches». [Consulta: 13 febrer 2024].
* ↑ «Italy 1931/32». [Consulta: 13 febrer 2024].

## Enllaços externs

* (anglès) RSSSF - Pedro Petrone
# Peter Williams (ciclista)

Peter Williams (Southport, Merseyside, 13 de desembre de 1986) és un ciclista anglès, professional des del 2008 i actualment a l'equip ONE.

## Palmarès

* 2009
** 1r a la Tobago Cycling Classic
* 2011
** 1r al Tour d'Ulster i vencedor d'una etapa
* 2015
** Vencedor d'una etapa al Bałtyk-Karkonosze Tour
* 2017
** 1r al Beaumont Trophy

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Xókhino

Xókhino (en rus: Шохино) és un poble de l'óblast de Vladímir, a Rússia, segons el cens del 2010 tenia 29 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Xólkovo

Xólkovo (en rus: Шёлково) és un poble de l'óblast de Leningrad, a Rússia, que el 2017 tenia 41 habitants, pertany al districte de Vólossovo.

## Referències

* ↑ «Переписная оброчная книга Водской пятины 1500 года» С. 593 (304)
* ↑ Йордебокер Писцовые книги Ижорской земли. Том 1. Годы 1618—1623, С. 83
* ↑ «Генеральная карта провинции Ингерманландии» Э. Белинга и А. Андерсина, 1704 г., составлена по материалам 1678 г.
# Yuichi Maruyama

Yuichi Maruyama (Tòquio, Japó, 16 de juny de 1989) és un futbolista japonès. Va disputar 2 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2016 | 2 | 0 |
| Total | 2 | 0 |

## Referències

* ↑ サッカー部 DF丸山、U-22日本代表召集! 明大スポーツ (2011年11月18日)
* ↑ 「センターバックというポジションは誰にも譲りたくないと思っている」FC東京 ｘ 湘南ベルマーレ Pre-match Words -FC東京 丸山祐市選手編- (3/4) J SPORTS (2015年10月16日)
* ↑ “今野2世”目指す! 明大丸山、FC東京入り決断 スポーツニッポン、2011.09.11

## Enllaços externs

* National Football Teams
# Wilfried Soltau

Wilfried Soltau (Hamburg, 17 de juny de 1912 - Süsel, 27 de setembre de 1995) fou un piragüista alemany que va competir durant les dècades de 1940 i 1950.
El 1952 va prendre part en els Jocs Olímpics d'Estiu de Hèlsinki on va disputar dues proves del programa de piragüisme. Fent parella amb Egon Drews guanyà la medalla de bronze en la competició del C-2, 1.000 metres i C-2, 10.000 metres. Quatre anys més tard, als Jocs de Melbourne, fou quart en la prova del C-2, 10.000 metres.
En el seu palmarès també destaquen catorze campionats nacionals en el C2 i dos per equips.

## Referències

* 1 2 «Olympedia – Wilfried Soltau». [Consulta: 9 juny 2023].
# Patrick Edlinger

Patrick Edlinger (Dacs, 15 de juny de 1960 - La Palú de Verdon, 16 de novembre de 2012) va ser un alpinista francès. Va ser un dels pioners de l'escalada lliure de nivell alt i gràcies a la seva estatura mediàtica durant els anys 1980 va contribuir a divulgar i popularitzar aquesta pràctica esportiva.
# Zabaia

Zabaia, fill de Samium, va ser el quart rei amorrita de la ciutat de Larsa a l'inici del segon mil·lenni aC. Podria haver governat entre els anys 1877 aC i 1868 aC aproximadament.
No es coneix quasi res del seu regnat, només han arribat unes inscripcions cuneïformes amb el seu nom i un segell cilíndric de la seva època. Se'l menciona també en una inscripció trobada a la ciutat de Girsu, però alguns autors han posat en dubte que es refereixi a ell. De l'època de l'Imperi Neobabilònic es conserva un text que en copia un altre de molt antic que parla d'una inscripció votiva de la vida de Zabaia. El va succeir Gungunum, que potser era el seu germà.

## Referències

* ↑ Fitzgerald, Madeleine André. The rulers of Larsa. Ann Arbor: UMI Dissertation Services, 2002, p. 19.
# Picaplatges (desambiguació)

«Picaplatges» té aquests significats:
* Picaplatges o remena-rocs (Arenaria interpres)
* Picaplatges fosc o remena-rocs negre (Arenaria melanocephala)
* Picaplatges petit o corriolet (Charadrius dubius)
* Picaplatges gros o corriol gros (Charadrius hiaticula)
* Picaplatges camanegre o corriol camanegre (Charadrius alexandrinus)
# Pic Alt del Cubil

El Pic Alt del Cubil (2786 m.) és una muntanya situada al nord-est d'Andorra (Parròquia d'Encamp) formant part del Circ dels Pessons just al nord dels Estanys de la Solana.
Aquest pic està inclòs al llistat dels 100 cims de la FEEC.

## Referències

* ↑ «Repte 100 cims». Federació d'Entitats Excursionistes de Catalunya. Arxivat de l'original el 22 d'octubre 2022. [Consulta: 23 octubre 2022].
# Philip (Dakota del Sud)

Philip és una població dels Estats Units a l'estat de Dakota del Sud. Segons el cens del 2000 tenia 885 habitants.

## Demografia

Segons el cens del 2000, Philip tenia 885 habitants, 367 habitatges, i 226 famílies. La densitat de població era de 589,1 habitants per km².
Dels 367 habitatges en un 29,2% hi vivien nens de menys de 18 anys, en un 54% hi vivien parelles casades, en un 5,4% dones solteres, i en un 38,4% no eren unitats familiars. En el 34,1% dels habitatges hi vivien persones soles el 18,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,99.
Per edats la població es repartia de la següent manera: un 23,1% tenia menys de 18 anys, un 8,6% entre 18 i 24, un 24,5% entre 25 i 44, un 20% de 45 a 60 i un 23,8% 65 anys o més.
L'edat mediana era de 42 anys. Per cada 100 dones de 18 o més anys hi havia 84,6 homes.
La renda mediana per habitatge era de 31.103 $ i la renda mediana per família de 43.929 $. Els homes tenien una renda mediana de 28.438 $ mentre que les dones 18.977 $. La renda per capita de la població era de 17.243 $. Entorn del 8,3% de les famílies i l'11% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Philip». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 11 agost 2010].
* ↑ «Geographic Comparison Table- Philip». American Fact Finder. Oficina del Cens dels Estats Units, 12-01-2010.
# Pista del Grau

La Pista del Grau és una pista de muntanya dels termes municipals d'Abella de la Conca, en territori del poble de Carreu, i de Conca de Dalt, a l'antic terme d'Hortoneda de la Conca, tot dins del Pallars Jussà.
Arrenca de Pla del Tro, al peu del Serrat del Roure i ran de la Bassa de Pla del Tro. En aquell indret enllaça amb el Camí de Pla del Tro, i en surt cap al nord-oest; mena a lo Grau, o Era del Comú, al sud-est de les Bordes de Segan i a llevant de la Cogulla. En aquest punt enllaça amb la Pista del Roc de Torrent Pregon.
Aquest camí discorre pels termes municipals d'Abella de la Conca i Conca de Dalt (antic municipi d'Hortoneda de la Conca).

## Enllaços externs

* La Pista del Grau en el seu entorn, a l'Institut Cartogràfic de Catalunya
# Pista dels Masos de la Coma

La Pista dels Masos de la Coma (o de Masos de la Coma, com apareix en alguns mapes) és una pista del terme municipal de Conca de Dalt, al Pallars Jussà, en territori de l'antiga caseria dels Masos de la Coma.
Arrenca de la cruïlla amb la Pista d'Hortoneda i Pista de Boumort, des d'on surt cap al sud-est per davallar de dret cap a la Coma d'Orient, que travessa de ponent a llevant fins que, al costat est, enllaça amb el Camí dels Canemassos. Una branca d'aquesta pista torna al seu origen més al sud i amunt de la que s'acaba de descriure.

## Etimologia

Es tracta d'un topònim romànic de caràcter descriptiu: pren el nom del lloc on mena, la Coma d'Orient i els Masos de la Coma.

## Enllaços externs

* Institut Cartogràfic de Catalunya
# Pietro Chesi

Pietro Chesi (Gambassi Terme, 24 de novembre de 1902 – Florència, 15 d'agost de 1944) va ser un ciclista italià que fou professional entre 1925 i 1934. Anomenat Pelo, el seu èxit esportiu més destacat fou la sorprenent victòria a la Milà-Sanremo de 1927.
Capturat pels partisans per haver-se adherit a la República Social Italiana fou processat per un tribunal popular, el qual l'absolgué gràcies a la intervenció d'un seguidor. Un cop alliberat fou capturat de nou per un grup antifeixista i afusellat molt a prop de la Basílica de la Santa Creu de Florència.

## Palmarès

* 1926
** 2n a la Copa Cavacciocchi
* 1927
** 1r de la Milà-Sanremo
* 1928
** 10è al Giro d'Itàlia

## Referències

* 1 2 «CHESI Pietro "Pelo"». [Consulta: 6 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Pietro CHESI» (en italià). [Consulta: 6 novembre 2022].

## Enllaços externs

* Fitxa de Pietro Chesi a siteducyclisme.net
# Pic Demirkazık

El pic Demirkazık (turc: Demirkazık Dağı) és un pic del massís Aladağlar a les Muntanyes del Taure (Turquia). El nom Demirkazık, literalment "posta de ferro", és típic de diversos cims a Turquia. Administrativament es troba al districte de Çamardı de la província de Niğde a 37° 47′ 47″ N, 35° 09′ 20″ E﻿ / ﻿37.79639°N,35.15556°E﻿ / 37.79639; 35.15556. L'atles de geografia turca li assigna una altitud de 3.756 metres. Sent una muntanya cònica, és un cim famós entre els alpinistes. Tanmateix, pot no ser el punt més alt de la serralada.
La primera escalada reeixida, documentada i fotografiada fou a càrrec de Georg Künne, Wilhelm Martin, la seva muller Marianne i el guia local Veli Çavuş el juliol de 1927.

## Referències

* ↑ Türkiye Coğraftya Atlası, DB yayıncılık p.74,97.14
* ↑ dagdelisi. «Demirkazık (3,758 m)» (en anglès), 24-10-2013. [Consulta: 22 maig 2020].
# Pic Eccles

El Pic Eccles (4,041 m) és una muntanya del massís del Mont Blanc a la Vall d'Aosta. Es troba al peu de l'aresta "Innominata" en direcció a la cima del Mont Blanc. La muntanya rep el nom de l'alpinista anglès i geòleg James Eccles.
Tot i que la muntanya fou probablement ascendida per primer cop el 31 d'agost de 1874 per J.G.A. Marshall amb els guies Johann Fisher i Ulrich Almer, la primera ascensió documentada amb certesa fou el 30–31 d'agost de 1877 per James Eccles amb els guies Alphonse i Michel Payot durant la primera pujada al Mont Blanc de Courmayeur.

## Referències

* ↑ Richard Goedeke, 4000 des Alpes: Toutes les voies normales des sommets de 4000 mètres, Libris, 2007, p. 205
* ↑ Charles Gos, Tragédies alpestres, Les Éditions de France, 1940, pp. 115–28
Quatremils dels Alps :
Alps
Quatremils
categoria :
# Pic Cristóbal Colón

El Gonawindua (en llengua kogui), més conegut com a Pic Cristóbal Colón, amb els seus 5.776 msnm, és la muntanya més alta de Colòmbia i la cinquena amb més prominència topogràfica del món. Al seu cim, així com en les muntanyes més properes hi ha una capa permanent de neu al seu cim. El cim es troba a la Sierra Nevada de Santa Marta, juntament amb el veí Pic Simón Bolívar. Rep el nom per Cristòfor Colom.
El Pic Cristóbal Colón i el Pic Simón Bolívar són els dos cims més alts de Colòmbia, sent quasi iguals en altura. Podria ser que el Pic Simón Bolívar fos en realitat més alt que el Pico Cristóbal Colón. Si això fos així llavors el Pic Simón Bolívar seria el cim més alt de Colòmbia i el cinquè en prominència del món.
El Pic Cristóbal Colón va ser escalat per primera vegada el 1939 per part de W. Wood, A. Bakerwell i E.Praolini.

## Referències

* 1 2 «Pico Cristóbal Colón, Colombia» (en anglès). peakbagger.com. [Consulta: 9 novembre 2011].
* ↑ «Pico Colon 5775m» (en anglès). Andes Website. Arxivat de l'original el 2012-08-18. [Consulta: 9 novembre 2011].
* ↑ «Pico Cristobal Colon» (en anglès). peakware.com. [Consulta: 9 novembre 2011].
# Pic Cucurucull

El Pic Cucurucull és una muntanya de 1.912 m alt situada en un contrafort nord de l'eix de la serralada principal dels Pirineus, en el terme comunal de Fontpedrosa, de la comarca del Conflent, a la Catalunya del Nord.
Està situat al nord del centre de la comuna de Fontpedrosa, a prop al sud-est de Prats de Balaguer, a la carena que separa les valls de la Riberola, a ponent i del Riu d'Aigües, a llevant.

## Referències

* ↑ El Pic Cucurucull en els ortofotomapes de l'IGN
# Patrocini Ramon i Gómez

Patrocini Ramon i Gómez, conegut com a Patro, (Xèrica, 20 de gener de 1922 - Sabadell, 11 de gener de 2000) fou un futbolista valencià de la dècada de 1940 i posteriorment entrenador.

## Trajectòria

La seva posició al camp era a l'extrem dret, tot i que també jugà d'extrem esquerre. Amb només 4 anys es traslladà a Mallorca on, més tard començà a practicar el futbol al Mediterráneo CF. Començà a destacar a l'Athletic de Palma, club que acabà esdevenint Atlètic Balears. La seva trajectòria va estar vinculada principalment al Centre d'Esports Sabadell, club on arribà la temporada 1942-43. Romangué al club durant més de deu temporades, fins a la 1953-54, exceptuant es seu breu fitxatge pel RCD Espanyol el novembre de 1944. En total disputà més de cent partits amb el Sabadell entre primera i segona divisió, mentre que amb l'Espanyol jugà només dos partits. També jugà breument a l'EC Granollers i al Reus Deportiu, probablement cedit per l'Espanyol. Acabà la seva carrera al CE Mercantil de Sabadell.
L'any 1954 fou objecte d'un homenatge pel Centre d'Esports Sabadell.
Com a entrenador dirigí, entre altres equips, el CE Mercantil, el CE Sabadell (a segona divisió), el CF Badalona, l'EC Granollers, la UE Sant Andreu, al qual ascendí a segona divisió la temporada 1968-69 o la UDA Gramenet.

## Referències

* 1 2 3 4 5 6 «Patrocini Ramón Gómez». Gran Enciclopèdia Catalana, 28-02-2014. [Consulta: 9 gener 2017].
* 1 2 3 4 5 «Al asalto de la segunda división». Mundo Deportivo, 15-06-1969. [Consulta: 9 gener 2017].
* ↑ «Valores nuevos del futbol nacional (foto)». Mundo Deportivo, 11-05-1940. [Consulta: 9 gener 2017].
* 1 2 «Perfil a BDFutbol». bdfutbol.com. [Consulta: 9 gener 2017].
* ↑ «En Vista Alegre». Mundo Deportivo, 07-05-1945. [Consulta: 9 gener 2017].
* ↑ «En Granollers». Mundo Deportivo, 03-12-1945. [Consulta: 9 gener 2017].
* ↑ «Sanciones impuestas...». Mundo Deportivo, 03-02-1957. [Consulta: 9 gener 2017].
* ↑ «En la Cruz Alta». Mundo Deportivo, 09-06-1954. [Consulta: 9 gener 2017].
* ↑ «Sanciones...». Mundo Deportivo, 07-11-1957. [Consulta: 9 gener 2017].
* ↑ «Patrocinio Ramon Patro». Mundo Deportivo, 06-10-1961. [Consulta: 9 gener 2017].
* ↑ «Patro mister del Granollers al habla». Mundo Deportivo, 12-06-1964. [Consulta: 9 gener 2017].
* ↑ «Patro nuevo entrenador del Gramanet». Mundo Deportivo, 05-11-1971. [Consulta: 9 gener 2017].

## Enllaços externs

* Patrocini Ramon i Gómez a BDFutbol
* Patrocini Ramon i Gómez Fitxa com a entrenador a BDFutbol
# Pietro Gagni

Pietro Gagni (Rocca del Colle, 1951) és un antic pilot d'enduro italià de renom internacional durant les dècades del 1970 i 1980. Especialista en petites cilindrades, va ser campió d'Europa de 50cc el 1979 i de 80cc el 1982. També va guanyar dos campionats d'Itàlia i va formar part de l'equip italià que va guanyar el Vas d'argent als Sis Dies Internacionals d'Enduro de 1975, celebrats a l'illa de Man.
Nascut a Rocca del Colle, actual Bagnatica (a la província de Bèrgam), Gagni ha estat, a més de pilot, un expert mecànic de motocicletes i ha treballat per als principals equips de competició del mundial de velocitat. Des del 1986 fins al 2012 va fer de mecànic per a Yamaha, Ducati i Honda i va col·laborar en els èxits dels seus pilots a MotoGP, entre ells Sete Gibernau, Max Biaggi, Marco Melandri i Casey Stoner.

## Palmarès

* 1 Campionat d'Europa d'enduro 50cc (1979, amb Fantic)
* 1 Campionat d'Europa d'enduro 80cc (1982, amb Zündapp)
* 1 Victòria al Vas d'argent dels ISDE (1975)
* 2 Campionats d'Itàlia d'enduro 50cc (1974, 1977)

## Referències

* 1 2 «Pietro Gagni, 26 anni su 2 ruote La spalla bergamasca di Stoner» (en italià). primabergamo.it, 23-03-2016. [Consulta: 22 maig 2023].
* ↑ «ISDE PALMARES SINCE 1913» (en anglès). fim-isde.com. FIM. [Consulta: 22 maig 2023].